open-index/open-wikipedia-markdown huggingface dataset:
Harper County (Oklahoma)

__NOTOC__
**Harper County** er et fylke i den amerikanske delstaten Oklahoma. Det ligger nordvest i staten og det grenser mot Woods County i øst, Woodward County i sørøst, Ellis County i sør og mot Beaver County i vest. Det har også grense mot delstaten Kansas i nord.

Harper Countys totale areal er  km² hvorav 5 km² er vann. I 2010 hadde fylket  innbyggere og administrasjonssenteret ligger i byen Buffalo som også er fylkets største by.

## Befolkningsutvikling

## Byer og tettsteder

## Referanser


## Eksterne lenker
* Leksikon om Oklahomas historie og kultur – Harper County (en)
Disengrenda (Oslo)

**Disengrenda** (1-17, 2-36) er en vei i Nordre Aker (tidl. Grefsen) bydel i Oslo. Veien fortsetter i sørlig retning fra Damveiens utløp i Lofthusveien – og fortsetter i en bue østover. Veiens østligste punkt ender i en blindvei like før grensa til Bjerke bydel, mens den i sør løper sammen med Disenveien. I nord er bebyggelsen villapreget, mens den i sør glir over til rekkehus og lavblokker mot Disenveien/Traverveien. Veien har i alt 30 nummer.

Disengrenda ligger på den gamle Disen gårds grunn, derav navnet. Gårdslåven er revet, men hovedbygning og stabbur står fortsatt, med adresse Kolderups vei 23, og eies av Disengrenda borettslag. Hovedbygningen rommer selskapslokaler for utleie. 

Disengrenda med omegn beskrives i romanene "Seierherrene" av Roy Jacobsen og "Sorgenfri" av Jo Nesbø.

## Referanser


## Se også
*Liste over Oslos gater

## Eksterne lenker
* Oslo byleksikon: Disengrenda
* Disen gård
Woods County

**Woods County** er et fylke i den amerikanske delstaten Oklahoma. Det ligger nordvest i staten og det grenser mot Alfalfa County i øst, Major County i sør, Woodward County i sørvest og mot Harper County i vest. Det har også grense mot delstaten Kansas i nord.

Woods Countys totale areal er 3&nbsp;341 km² hvorav 9 km² er vann. I 2000 hadde fylket 9&nbsp;089 innbyggere og administrasjonssenteret ligger i byen Alva som også er fylkets største by.

## Eksterne lenker
*
Kypros’ herrelandslag i fotball

**Kypros' herrelandslag i fotball** er det nasjonale fotballaget til Kypros, og dette landslaget blir administrert av Kypros' fotballforbund, Kypriaki Omospondia Podosferou. Det kypriotiske fotballforbundet ble stiftet i 1934, og de ble medlem av FIFA i 1948. Landet har aldri deltatt i VM-sluttspill, og nasjonalstadion er AEK Arena – Georgios Karapatakis i Larnaka.

## VM-resultater

## EM-resultater

## Se også
* Kypros’ kvinnelandslag i fotball

## Kilder

## Eksterne lenker
*  FIFAs profil om Kypros
*  Oversikt over kypriotiske spillere som har flest landskamper og landslagsmål (RSSSF)
*  Oversikt over Kypros sine landslagssjefer (RSSSF)
*  Oversikt over Kypros sine resultater i landskamper (RSSSF)
Min bror bjørnen

***Min bror bjørnen*** (originaltittel: *Brother Bear*) er en amerikansk animert fantasy-komedie og filmmusikal for barn fra 2003 produsert av Disney-konsernet. Filmen er lagt til Nord-Amerika i slutten av siste istid. En bestemt ung mann ved navn Kenai havner i en uutholdelig situasjon når han blir forvandlet til en to meter høy grizzlybjørn. Hans bror tror han er blitt drept av bjørn og tar opp jakten på den, uvitende om det i virkeligheten er hans bror. 

Filmen er den 43. i rekken av Disneys klassikere. 

Den ble en moderat suksess. 

I 2006 kom en oppfølger: *[[Min bror bjørnen 2]].*

## Handling
Etter å ha mistet sine to brødre i kampen mot en bjørn, sverger Denahi på å ta hevn. Han bestemmer seg for at han skal finne bjørnen som tok livet av brødrene hans, uvitende om at den yngste broren Kenai overlevde angrepet, men ble selv forvandlet til en bjørn. Denahi ender opp med å jakte på sin egen bror. På ferden møter Kenau flere av skogens skapninger, blant annet to merkverdige elger ved navn Rusk og Tral. 

## Om filmen

### Popularitet og økonomi
*Min bror bjørnen* ble en moderat suksess. Den innbrakte $250,4 millioner på verdensbasis, hvorav $85,3 millioner i USA, $24,2 millioner i Frankrike, $19,4 millioner i Tyskland, $14,4 i Japan, $13,7 millioner i Mexico, $10,6 millioner i Storbritannia og $2,6 millioner i Norge. Den havnet på 12. plass over de mest innbringende filmen på verdensbasis i 2003. Videre havnet den på en 8. plass i Frankrike og på en 34. plass i USA.

Produksjonskostnadene er blitt estimert til $46 millioner.

### Anmelderne
Den ble ikke så godt mottatt av anmelderne, noe som gjenspeiles i at den har fått 37 % på Rotten Tomatoes. Både Roger Ebert  og Leonard Maltin gav den 3 av 4 stjerner.

De norske anmelderne gav den blandet mottakelse.

## Rolleliste (stemmer)

## Referanser


## Eksterne lenker
* 
*
Bueveien (Oslo)

:::*Se [[Bueveien|pekerside]] for andre forekomster av Bueveien.*
**Bueveien** (1A-5, 2-8) i Oslo er en villavei på Lofthus i Nordre Aker (tidl. Grefsen) bydel i Oslo. Veien løper fra Kolderups vei i vest og strekker seg nordøstover til den ender i Damveien. Veien løper i en jevn bue – og har derav sitt navn. Veien har kun 8 nummer.  

## Litteratur
* Oslo byleksikon

## Eksterne lenker
* Oslo kommune – Bydelsoversikt
Anders Askevold

**Anders Monsen Askevold** (1834–1900) var en norsk kunstmaler. Han tok sin utdannelse som  kunstmaler i Düsseldorf, men fortsatte sine studier i Paris og München. 

Tretten år gammel kom Askevold til Bergen og en av lærerne hans der var Frantz Wilhelm Schiertz som i Norge dokumenterte stavkirkene etter oppfordring fra I.C. Dahl. Askevold kom til Düsseldorf i 1855 og ble værende i tre år som elev av Hans Fredrik Gude. I 1866 flyttet Askevold tilbake til Norge og slo seg ned i Bergen. Det var svært vanskelig å livnære seg som kunstmaler i Norge og det gikk lang tid før kjente norske malere våget å etablere seg i Norge. 

Askevold er særlig kjent for sine motiv med buskapen som en naturlig del av det norske landskapet. Han er også kjent for å ha malt bilder fra vestlandsfjordene med dampbåt og litt bebyggelse langs fjorden. Ifølge Warberg finnes omkring 950 bilder av Askevold og av disse har omtrent en tredel kyr som motiv, en tredel har vestlandsfjord som motiv. I den tiden han var bosatt i Bergen gav han undervisning til unge kunstnere når han så at de hadde talent. En av de som fikk undervisning var Ole Juul fra Vågan.

Askevolds malerier ble vist på flere internasjonale kunstutstillinger og han var blant annet representert på verdensutstillingen i London 1862, i Paris i 1867, Wien i 1873, Philadelphia i 1876 og i Paris i 1878. På tre av utstillingene mottok han medaljer. 

Askevold er representert i Nasjonalgalleriet og Bergen Billedgalleri.

Det ble reist en bauta over Askevold i Askvoll kommune i 1934.

Blant hans elever var Lars Kinsarvik.

Han var bror av forfatteren Mathias Askevold.

## Galleri

Anders Askvold-Norsk fjordlandskap.jpg|Norsk fjordlandskap
CowsbyAskevold.JPG|Motiv med kyr


## Referanser




## Litteratur
* Thor Warberg: *Anders Askevold. Vestlandsmålaren.* Selja forlag, 2013.

## Eksterne lenker
* Anders Askevold i Norsk biografisk leksikon
* Anders Askevold i Fylkesleksikon for Sogn og Fjordane
Jonathan Woodgate

**Jonathan Simon Woodgate** (født 22. januar 1980) er en britisk fotballtrener og tidligere fotballspiller.

## Klubbkarriere
Woodgate startet karrieren hos Leeds United FC, før han i januar 2003 ble solgt til Newcastle United FC for 9 millioner pund. I august 2004 forlot han Newcastle til fordel for Real Madrid CF. Overgangssummnen lå da på 13,4 millioner pund. Tiden hans i Real Madrid var mye plaget av skader, akkurat som i Leeds og Newcastle. Han debuterte for Real Madrid den 22. september 2005, over ett år etter at han ankom klubben. Woodgate fikk en horribel start på karrieren i Real Madrid. I debuten lagde han selvmål og måtte gå av banen for to gule kort.

I 2006 gikk han på utlån til Middlesbrough, en overgang som ble gjort permanent i 2007. Han signerte for Tottenham den 28. januar 2008. Han ble frigitt fra kontrakten sin hos Tottenham Hotspur juni 2011, hvorpå turen gikk videre til Stoke City FC.

## Referanser


## Eksterne lenker
*
Carl W. Schnitler

**Carl Wille Schnitler** (født 24. juni 1879 i Brandval, død 28. oktober 1926 i Oslo) var en norsk kunsthistoriker og professor.

Etter examen artium 1896 fra Kristiania katedralskole og filologisk embedseksamen 1904 fra Universitetet i Oslo, ble han i 1912 stipendiat i kunsthistorie.  Fra 1906 til 1916 var han kunstanmelder i Aftenposten. Ved universitetet foreleste han fra 1918 og ble i 1921 professor. Han skrev flere betydelige verk, bl.a. *Malerkunsten i Norge i det attende aarhundrede* og *Norges kunstneriske opdagelse.*  Før han døde i 1926 rakk han å skrive bøker fra flere reiser i Europa.

Han var sønn av sogneprest Hans Peter Schnitler (1836–94; se Schnitler (slekt)) og Marine Sophie Petrea Wille (1848–1919). Han ble gift i 1926 med Elisabeth Konow Bruenech (1898–1994), men døde noen få uker senere etter en operasjon.

## Verker
* *Slegten fra 1814. Studier over norsk embedsmandskultur i klassicismens tidsalder 1814-1840*, 1911. Gjenutgitt 2005: ISBN 82-525-4591-2
* *Fredriksværn. Et norsk militæranlæg fra rokokotiden*, 1914
* *Norske haver i gammel og ny tid*, 2 bd. 1916
* *Italiensk renæssance og barok i havekunst og bykunst*, 1917
* *Norges kunstneriske opdagelse. Maleren Erik Pauelsens norske landskaper 1788*, 1920
* *Malerkunsten i Norge i det attende aarhundre*, 1920
* *Reise i Grækenland*, 1922
* *Kunsten og den gode form. Artikler og avhandlinger 1902-1926*, 1927
*Digitaliserte bøker av Schnitler hos Nasjonalbiblioteket
## Referanser
Marits vei (Oslo)

**Marits vei** er en gangvei  på Årvoll i bydel Bjerke i Oslo. Den går fra Årvollveien i vest til Øivinds vei i øst. I nærheten ligger også Bård Skolemesters vei, som fører fram til Årvoll skole. I likhet med de to sistnevnte veiene har også Marits vei fått navn etter en figur i Bjørnstjerne Bjørnsons bondefortelling «En glad gutt».

Ingen hus har adresse knyttet til denne veien, noe som blant annet skyldes utvidelse og nyregulering av Trondheimsveien/Riksvei 4.

## Referanser


## Litteratur
*
Skottlands herrelandslag i fotball

**Skottlands herrelandslag i fotball** er det nasjonale fotballaget til Skottland, og dette landslaget blir administrert av Skottlands fotballforbund. Det skotske fotballforbundet ble stiftet i 1873, og de ble medlem av FIFA i 1910. Landet har deltatt i åtte VM-sluttspill, og nasjonalstadion er Hampden Park i Glasgow.

## VM-resultater

## EM-resultater

## Nåværende tropp
Oppdatert 9. juni 2024.
 Skottlands tropp til EM i fotball 2024 fra 14. juni til 14. juli 2024.

### Andre spillere
Spillere som nylig har vært med i landslagstroppen.

## Se også
*Skottlands kvinnelandslag i fotball
*Storbritannias herrelandslag i fotball

## Referanser


## Litteratur
* Olsen, Egil Roger (2002): *DRILLOS VERDEN* Kagge Forlag AS, OSLO. ISBN 82-489-0244-7

## Eksterne lenker
*  Hjemmeside til det skotske fotballforbundet
*  FIFAs profil om Skottland
*  Oversikt over skotske spillere som har flest landskamper og landslagsmål (RSSSF)
*  Oversikt over Skottlands resultater i landskamper (RSSSF)
Bulle

**Bulle** kan vise til:

* Bulle (dokument), lignende dokumenter utstedt av konger eller fyrster
* Bulle (hunderase), hunderasen Bull terrier
* Bulle (segl) er opprinnelig navnet på metallseglet på slike dokumenter
* Bulle (Sveits), by i kantonen Fribourg
* Brød, lite, rundt, litt større enn en bolle, i noen dialekter og bymål
* Okse, særlig hvis den var kastrert som voksen
* Pavelig bulle, et skriv eller en forordning utstedt av paven
Grant County (Oklahoma)

__NOTOC__
**Grant County** er et fylke i den amerikanske delstaten Oklahoma. Det ligger nord i staten og det grenser mot Kay County i øst, Garfield County i sør og mot Alfalfa County i vest. Det har også grense mot delstaten Kansas i nord.

Grant Countys totale areal er  km² hvorav 8 km² er vann. I 2010 hadde fylket  innbyggere og administrasjonssenteret ligger i byen Medford som også er fylkets største by.

## Befolkningsutvikling

## Byer og tettsteder

## Referanser


## Eksterne lenker
* 
* Leksikons om Oklahomas historie og kultur – Grant County (en)
Marikåpeslekta

* *[[Alchemilla abyssinica]]*
* *[[Alchemilla subnivalis]]*
* *[[Alchemilla vulgaris]]*

**Marikåper** (*Alchemilla*) er en planteslekt i rosefamilien. Slekten består stort sett av apomiktiske takson, noe som fører til at slekten kan inndeles i mange småarter. 

De tallrike, små blomstene mangler kronblader, men har en diskus som skiller ut nektar. Blomstene besøkes blant annet av ulike tovinger, teger, biller og vepser. 
 
Marikåpe er utbredt i Europa, Nord-Amerika og Asia, og er i nær slekt med fjellmarikåpe. 

Innenfor slekten er flere arter rødlistet på norsk rødliste for arter. På Svalbard er kildemarikåpe (*Alchemilla glomerulans*) vurdert til *kritisk truet* i de tre siste vurderingene. Også på Norges fastland er arter i slekten rødlistet. Sunnmørsmarikåpe (*Alchemilla semidivisa*) vurderes som *sterkt truet*, mens følgende arter regnes som *sårbare*:
* kvassmarikåpe *Alchemilla oxyodonta*
* færøymarikåpe *Alchemilla faeroënsis*
* buttmarikåpe *Alchemilla plicata*
* kystmarikåpe *Alchemilla xanthochlora*

Artene vollmarikåpe (*Alchemilla subglobosa*) og nordlandsmarikåpe (*Alchemilla taernaënsis*) regnes som *nær truet*.

## Kulturhistorie
Gamle myter sier at hvis man bader i vannet som samles opp i bladene, så holder man seg evig ung. Det ble også sagt at hvis man setter en marikåpe på brystet, skal dette bli fast og fint igjen etter amming.

## Referanser


## Eksterne lenker
* 
*
Bulle (segl)

**Bulle** eller **bulla** (middelalderlatin for «et rundt segl», fra klassisk latin *bulla*, «blære, kapsel»; flertall *bullae*) var opprinnelig navnet på seglet (av innskrevet leire-, mykt metall- (bly eller tinn-), bitumen- eller vokstegn) som var festet til såkalte buller, det vil si skrivelser og juridiske forordninger utstedt av fyrster, konger eller paver som en form for autentisering. Vanligvis var slike segl festet til dokumentet med en snor. Bulle eller bulla kan også brukes om eldre forseglinger av leire, for eksempel fra antikken, og om amuletter.

I sin eldste bekreftede form, slik den ble brukt i oldtiden i det nære østen og Midtøsten fra det 8. årtusen f.Kr. og utover, var buller hule leirkuler som inneholdt andre mindre symboler som identifiserte mengden og typene varer som ble registrert. I denne formen representerer buller en av de eldste formene for spesialisering i antikken, og krevde sannsynligvis ferdigheter for å lage dem. Fra omtrent det 4. årtusen f.Kr. og utover, etter hvert som kommunikasjon på papyrus og pergament ble utbredt, utviklet buller seg til enklere symboler som ble festet til dokumentene med snor og preget med et unikt tegn (dvs. et segl)  for å gi samme type autoritativ identifikasjon og for å sikre dem mot manipulering. Buller festes fortsatt av og til til dokumenter for disse formålene (for eksempel seglet på en pavelig bulle).

I løpet av tidlig bronsealder utviklet urbane økonomier seg på grunn av urbane bosetninger og utviklingen av handel. Registrering av handel ble nødvendig ettersom produksjon, forsendelser, varelager og lønnsutbetalinger måtte noteres, og kjøpmenn måtte bevare oversikt over transaksjonene sine. Polletter (myntlignende brikker) ble erstattet av piktografiske tavler som ikke bare kunne uttrykke «hvor mange», men også «hvor, når og hvordan». Dette var begynnelsen på sumerisk kileskrift, det første kjente skriftsystemet, i 3100 f.Kr.

Ordet ble i middelalderen tatt i bruk om de store blyseglene som pavelige og kongelige dokumenter ble utstyrt med, og derfra ble det omkring 1200-tallet overført til selve dokumentet. Navnet bulle ble fra 1200- til 1400-tallet brukt om de fleste dokumenter som ble utstedt av pavene, uansett hvilken for de hadde. Men fra 1400-tallet begynte man å skille skarpere mellom forskjellige typer dokumenter, og en bulle ble da definert som *et [[apostolisk brev]] med blysegl*.

## Referanser


## Litteratur
* Postgate, J.N. (1992): *Early Mesopotamia: Society and Economy at the Dawn of History*. London: Routledge. ISBN 0415008433.
* Van De Mieroop, Marc (2007): *A History of the Ancient Near East, ca. 3000–323 BC* (2. rev. utg.). Oxford: Blackwell. ISBN 978-1-4051-4911-2.

## Se også
* Pavelig bulle
* Bulle (dokument)
* Segl
The One

***The One*** er en amerikansk sci-fi actionfilm fra 2001, med Jet Li i hovedrollen. Filmen har senere blitt utviklet til et videospill.

## Handling
Det finnes ikke ett, men mange univers. Og i hvert av dem lever en versjon av deg.

Universene blir beskyttet av agentene i multiverset etterforskningsbyrå ( MEB ). Tidligere etterforsker Gabriel Mulaw har reist mellom 123 forskjellige univers for å drepe sine alter ego. For hvert drap får han de dreptes livsenergi og kraften blir større for hvert liv han tar målet hans er å bli den eneste ene.

## Skuespillere

* Jet Li som Gabriel Yulaw / Gabe Law / Lawless
* Jason Statham som Evan Funsch
* Delroy Lindo som Harry Rodecker / bensinstasjon-ansatt.
* Carla Gugino som T.K. Law / Massie Walsh
* James Morrison som politimann Bobby Aldrich.
* Dylan Bruno som politimann Yates.
* Richard Steinmetz som politi-betjent D'Antoni.
* Steve Rankin som MVA-direktør.
* Dean Norris som sersjant Siegel.
* Harriet Sansom Harris som sykepleier Besson.
* Tucker Smallwood som en fengselsvakt.
* Archie Kao som Woo
* Mark Borchardt som Cesar
* Doug Savant som politi-betjent.

## Eksterne lenker
*
Korrelasjon medfører kausalitet

**Korrelasjon medfører kausalitet** (latin: post hoc ergo propter hoc) er en feilslutning som er vanlig i statistisk analyse. Feilen består i å forveksle korrelasjon med årsakssammenheng. 

## Logikken bak
Tilfelle A inntreffer på gitte premisser.

Tilfelle B inntreffer på like eller liknende premisser.

Altså må A forårsake B.

Det *er* mulig at A forårsaker B, men det kan også være andre forhold og variabler som påvirker både A og B. Det kan for eksempel være et tilfelle C som påvirker både A og B slik at disse korrelerer. Det er også mulig at hele sammenhengen er fullstendig vilkårlig.

## Eksempler
*Jo flere storker det er i et område, desto flere barnefødsler skjer der per familie, altså må storken komme med ungene*

Dette er et reelt eksempel, basert på en dansk undersøkelse. Her er det et forhold C som spiller inn. Det er nemlig ofte slik at familier på landet har en tendens til å få flere barn enn familier i byene. Det er også på landet storkene stort sett oppholder seg.

*Jo flere brannmenn som deltar i brannslukking, desto større blir skaden. Altså fører flere brannmenn til mer skade*

Dette eksempelet er lett å forstå. Jo verre brannen er, jo flere brannmenn blir sendt for å slukke den. Større branner påfører også mer skade enn små branner.

*Jo flere politifolk i en by, desto mer kriminalitet. Altså fører flere politifolk til mer kriminalitet.*

De fleste vil nok mene at en mer nærliggende forklaring er at myndighetene har ansatt flere politifolk for å møte kriminaliteten. Det kan selvsagt ikke utelukkes logisk at politiet opptrer slik at kriminaliteten øker, eller at den målte kriminaliteten stiger på grunn av hyppigere statistiske føringer av politiet, mens den reelle både kan muligens synke og øke. 

*Tekst A kom før tekst B. Tekstene er så like at det ikke kan være tilfeldig. Altså er tekst B plagiat av tekst A.*

Det kan ikke utelukkes at begge forfattere har latt seg inspirere av samme tekst C. Ved vurderinger av om studenter har fusket, kan det være avgjørende: Selv om det sjeldent regnes som faglig kredibelt å skrive for nøyaktig av en kilde man har opplyst om (C), er det et helt annen normbrudd å skrive av en tekst man ikke har oppgitt som kilde.

## Referanser
Den grønne mil

***Den grønne mil*** er en amerikansk dramafilm fra 1999. Filmen er regissert av Frank Darabont, som også regisserte *[[Frihetens regn]]* (1994). Hovedrollen som Paul Edgecomb spilles av Tom Hanks.

Filmen er basert på en roman med samme tittel av forfatteren Stephen King.

## Handling

I 60 år har Paul Edgecomb slitt med søvnløshet og dårlig samvittighet. En hendelse fra hans tid som fangevokter på 1930-tallet har festet seg i sinnet for alltid. Paul var på avdelingen for dødsdømte i det beryktede Cold Mountain i depresjonstiden. Her ventet fangene på å gå sin siste vandring, «den grønne mil», over det grønne linoleumsgulvet mot den elektriske stol.

Paul og hans kolleger hadde sett det meste, men var ikke forberedt på John Coffey. En dag ruver giganten i døråpningen, dømt for å ha drept og voldtatt to ni år gamle søstre. Personligheten hans bryter tvert med utseendet. Bak musklene befinner det seg en enkel, mørkredd mann med et godt hjerte.

Snart kommer det for en dag at Coffey har unike evner. Paul er den første som får nyte godt av dem. Den sindige fangevokteren utvikler et vennskap med den milde kjempen, og lar kollegene få ta del i hemmeligheten om ham. Paul begynner for alvor å lure på om Coffey kan være uskyldig.

Men tiden er knapp. Coffey skal snart gå «den grønne mil».

## Rolleliste

## Annet
Filmen ble nominert til en rekke priser, blant annet til Oscar-utdelingen i 1999. Den vant også enkelte priser, som BMIs Film & TV Award, og prisen for beste skuespiller under Bram Stoker Awards, begge i 2000. 

## Eksterne lenker
* 
*
James Meredith (fotballspiller)

**James Gregory Meredith** (født 1988) er en australsk fotballspiller som fra 31. juli 2019 er klubbløs.

## Biografi
Meredith, som har vært en del av Derby sitt fotballakademi, skrev under på sin første profesjonelle kontrakt, en 2-årskontrakt, den 8. mai 2006. Han har ikke spilt noen obligatoriske kamper for Derby, men spilte en periode av kampen mellom Derby Legends og Rangers Legends den 1. mai 2006. 

I oktober 2006 signerte han på en 1-måneds låneavtale med Football Conference klubben Cambridge United, og han debuterte for Cambridge den 20. oktober 2006 da *The U's* tapte 3-0 for Oxford United i en ligakamp. Åtte dager senere debuterte han i den engelske FA-cupen da Cambridge tapte for Nortwich Victoria i en kvalifiseringskamp for å spille i turneringens første runde. Merdith spilte ikke flere kamper for Cambridge i låneperioden, og han returnerte tilbake til Derby i november 2006.

I februar 2007 var han klar for nok en 1-måneds låneavtale, denne gang for Chesterfield som i 2006/07-sesongen spiller i League One. Meredith spilte sin første kamp for *the Spireites* den 2. mars 2007 da klubben slo Tranmere Rovers 2-0 i en ligakamp. Det ble ikke flere kamper for Chesterfield på Meredith, og i mars 2007 vendte han tilbake til *the Rams*.

### Landslaget
Han ble tatt ut i s tropp til VM i fotball 2018 i Russland.

## Meritter
* Rykket opp til Premier League med Derby som vant playoff-finalen i 2006/07-sesongen.

## Referanser


## Eksterne lenker
*
Austmarka kirke

**Austmarka kirke** er en langkirke fra 1858 på Skullerud i Kongsvinger.

Kirken kalles *kjærka* lokalt. De eldre sa ofte *rinnakjærka*, da kirken står lengst nord på «Rinda», som er en én kilometer lang morenerygg sørover fra kirken.

Byggverket er i tømmer og har 380 plasser. Kirken ble vigslet 14. april 1858. Den er sognekirke for Austmarka, øst i Kongsvinger, og har egen kirkegård.

Kirken er bygd i en ren og enkel stil som står godt til det landskapet den er plassert i. Den er en typisk norsk, landsens langkirke, bygd i tømmer. Arkitekt var tømmermester Bielenberg. Opprinnelig var kirken ikke panelt utvendig og taket var dekket av stein. Kirkens altertavle er en kopi av Adolph Tidemands kjente maleri av Jesu dåp.

Klokkene ble gitt av skomakermester Lars Eriksen fra Vastaberget. Hans ønske om å gi kirken klokker som var så kraftige at de kunne høres til Vastaberget ble virkelighet, klokkene ble innviet 5. juni 1897.

## Referanser


## Litteratur
* 
* 

## Eksterne lenker
* Kongsvinger kirkelige fellesråd
* 
* Austmarkaslekt.no 
*
Thorpe St Andrew

**Thorpe St Andrew** er en stor landsby og verdslig sogn i distriktet Broadland i grevskapet Norfolk i England. Stedet er en forstad til Norwich, og administrasjonssenter for distriktet Broadland. I henhold til folketellingen i 2011 har landsbyen en befolkning på 14 556 innbyggere.

## Historie
Thorpe er i *[[Domesday Book]]* stavet *Torp*, noe som er et gammelt dansk eller norrønt ord (*þorp*) i betydningen «landsby». Det er antatt at det var danske innbyggere i East Anglia så tidlig som fra 870.

Deler av den opprinnelige landsbyen kan sees langs Yarmouth Road, veien ut fra Norwich. Man finner der blant annet sognekirken St. Andrew's, den gamle skolebygningen, puben Riverside og den tidligere puben Red Lion. I senere år har Thorpe St Andrew blitt kraftig utvidet, med boligområdet Dussindale som det største tillegget.

I juni 2006 ble det annonsert planer om å definere stedet som en by (*[[Bystatus#Engelsktalende land|town]]*). Landsbyen er i befolkningstall større enn flere andre byer i området. Endringen vil muligens få positive økonomiske konsekvenser i form av økte overføringer. 

## Referanser


## Eksterne lenker

* Thorpe St Andrew Town Council
*Teaterlaget Thorpe Players, Roxley Hall, Norwich
*Thorpe St Andrew Parish Church, Norwich
Basildon Park

**Basildon Park** er en herregård i Berkshire i England, mellom Upper Basildon og Basildon, ikke langt fra Reading. Det eies av National Trust. Huset er i palladiansk stil, og ble bygget mellom 1776 og 1783 av John Carr for Francis Sykes.

Interiøret er kjent for sitt delikate gipsarbeid og en elegant trapp, samt for *Octagonal Room*. Det ble reddet fra forfall av Lord og Lady Iliffe, som restaurerte og møblerte det. The Oktagon Drawing Room inneholder verk av de italienske malerne Giambattista Pittoni og Pompeo Batoni.

Parken rundt huset ble anlagt i begynnelsen av det 19. århundre, og ble restaurert i 2000-årene. Det er merkede turstier på området. 

Eiendommen ble brukt i innspillingen av filmen *[[Stolthet og fordom (2005)|Stolthet og fordom]]* i 2005. Den har også tidligere brukt brukt ved filminnspillinger.

## Referanser
Berrington Hall

**Berrington Hall** er en herregård nær Leominster i Herefordshire i England. Den ble bygget i nyklassisk stil av Henry Holland på slutten av det 18. århundre. 

Eksteriøret er noe strengt, mens interiøret er subtilt og delikat. Det er en omfattende samling av møbler og malerier, og man har også bevart et vasker i viktoriansk tid og et meieri fra georgiansk tid. 

National Trust har forvaltet bygningen siden 1954, og den er åpen for publikum. 

Parken rundt huset er den siste som ble designet av Capability Brown. Berrington Pool, som er en innsjø med en liten øy, er erklært som et *[[Site of Special Scientific Interest]]*. 

Fil:Berrington Hall - Front.jpg|Vestre fasade av Berrington Hall
Fil:Berrington Hall - Courtyard.JPG|Gårdsplassen på Berrington Hall


## Referanser
Old Soar Manor

**Old Soar Manor** er en liten herregård fra det 12. århundre nær Borough Green i Kent i England.

Den forvaltes av English Heritage, men eies og vedlikeholdes av National Trust. 

## Referanser


## Eksterne lenker
* 
*  Beskrivelse fra English Heritage
* Bilder av Old Soar Manor og omliggende område på  geograph.org.uk
Scotney Castle

**Scotney Castle** er en herregård i Kent i England. Den eies av National Trust. 

Hagen er et kjent eksempel på pittoresk stil, og er åpen for publikum. På en øy i en liten sjø midt i parken finner man Scotney Old Castle, ruinene av en middelalderherregård med vollgrav. Rundt sjøen ligger er området beplantet med blant annet rododendron, asalea, kalmia, blåregn og roser. 

Den nye herregården ble reist mellom 1835 og 1843 av Anthony Salvin. Den er et tidlig og noe tilbakeholdent eksempel på den gjenopplivede tudorstilen som ble vanlig på begynnelsen av det 19. århundre.

På sommeren spilles William Shakespeares stykker i parken. Spesielt populært er *[[En midtsommernattsdrøm]]*, hvor skuespillerne bruker buskene som en del av sin scene. 

## Referanser
Washington County (Oklahoma)

**Washington County** er et fylke i den amerikanske delstaten Oklahoma. Det ligger nordøst i staten og det grenser mot Nowata County i øst, Rogers County i sørøst, Tulsa County i sør og mot Osage County i vest. Det har også grense mot Kansas i nord.

Washington Countys totale areal er 1&nbsp;099 km² hvorav 19 km² er vann. I 2000 hadde fylket 48&nbsp;996 innbyggere og administrasjonssenteret ligger i byen Bartlesville som også er fylkets største by. Fylket er oppkalt etter USAs første president George Washington.

## Eksterne lenker
*
Craig County (Oklahoma)

**Craig County** er et fylke i den amerikanske delstaten Oklahoma. Det ligger nordøst i staten og det grenser mot Ottawa County i øst, Delaware County i sørøst, Mayes County i sør, Rogers County i sørvest og mot Nowata County i vest. Det har også grense mot Kansas i nord.

Craig Countys totale areal er 1 975&nbsp;km² hvorav 4&nbsp;km² er vann. Ved folketellingen i 2010 hadde fylket 15 029 innbyggere. Administrasjonssenteret ligger i byen Vinita som også er fylkets største by.

Fylket ble grunnlagt 16. november 1907.

## Referanser




## Eksterne lenker
*
Ottawa County (Oklahoma)

**Ottawa County** er et fylke i den amerikanske delstaten Oklahoma. Det ligger i det nordøstlige hjørnet av staten og det grenser mot Delaware County i sør og Craig County i vest. Det har også grense mot delstatene Kansas i nord og Missouri i øst.

Countyet er oppkalt etter ottawaindianerne som ble flyttet fra sine historiske områder i Michigan; de havnet i denne delen av Oklahoma etter først å ha blitt sendt til Kansas.

Ottawa Countys totale areal er 1&nbsp;255 km² hvorav 35 km² er vann. I 2000 hadde fylket 33&nbsp;194 innbyggere og administrasjonssenteret ligger i byen Miami som også er fylkets største by. 

## Eksterne lenker
*
Delaware County (Oklahoma)

**Delaware County** er et fylke i den amerikanske delstaten Oklahoma. Det ligger i den nordøstlige delen av staten og det grenser mot Ottawa County i nord, Adair County og Cherokee County i sør, Mayes County i vest og mot Craig County i nordvest. Det har også grense mot delstatene Missouri og Arkansas i øst.

Delaware Countys totale areal er 2 052 km² hvorav 134 km² er vann. I 2000 hadde fylket 37&nbsp;077 innbyggere og administrasjonssenteret ligger i byen Jay. 

## Eksterne lenker
*
Aursundet

**Aursundet** er et sund i Aure kommune i Møre og Romsdal. Det ligger mellom Ertvågsøya, Rottøya og Ruøya i vest og fastlandet i øst og er rundt 13 kilometer langt. Bredden varierer fra 300 meter til 2 kilometer.

Nordøst i sundet ligger tettstedet og kommunesenteret Aure. Fylkesvei 680 krysser sundet ved Ruøya helt i nord.

## Referanser
Kay County

**Kay County** er et fylke i den amerikanske delstaten Oklahoma. Det ligger nord i staten og det grenser mot Osage County i øst, Noble County i sør, Garfield County og Grant County i vest. Det har også grense mot Kansas i nord.

Kay Countys totale areal er  km² hvorav 68 km² er vann. I 2000 hadde fylket  innbyggere og administrasjonssenteret ligger i byen Newkirk og fylkets største by er Blackwell.

## Befolkningsutvikling
Osage County (Oklahoma)

**Osage County** er et fylke i den amerikanske delstaten Oklahoma. Det ligger nord i staten og det grenser mot Washington County i øst, Tulsa County i sørøst, Pawnee County og Noble County i sørvest og mot Kay County i vest. Det har også grense mot Kansas i nord.

Osage Countys totale areal er 5&nbsp;967 km² hvorav 137 km² er vann. I 2000 hadde fylket 44&nbsp;437 innbyggere og administrasjonssenteret ligger i byen Pawhuska.

## Eksterne lenker
*
Mayes County

**Mayes County** er et fylke i den amerikanske delstaten Oklahoma. Det ligger i den nordøstlige delen av staten og det grenser mot Craig County i nord, Delaware County i øst, Cherokee County i sørøst, Wagoner County i sør og mot Rogers County i vest.

Mayes Countys totale areal er 1&nbsp;770 km² hvorav 71 km² er vann. I 2000 hadde fylket 38&nbsp;369 innbyggere og administrasjonssenteret ligger i byen Pryor. 

I fylket ligger Chouteau kraftverk og Grand River kraftverk på til sammen 2,26 GW.

## Eksterne lenker
*
Sålåsundet

**Sålåsundet** er sundet mellom Tustna og Stabblandet i Aure kommune på ytre Nordmøre. I nord munner sundet ut i Edøyfjorden, og i sør i Vinjefjorden. Sundet kalles også Soleimsundet.
Christiania 12

**Christiania 12** (etablert 1992 i Oslo) er et norsk mini-storband som spiller tradisjonell jazz fra 20- og 30-tallet.  Etter å ha vært gjest, overtok det i 2000 rollen som husorkester hos jazzklubben New Orleans Workshop i Oslo, og endret navn til **C12**.  De har gitt ut *Classic jazz* (1995) og *Happy feet* (2004) på Herman Records.

Besetningen har vært noe overlappende med Christiania Jazzband.  Man finner rundt 12 medlemmer
til enhver tid, som
Aage Teigen trombone,
Anders Bjørnstad trompet,
Arild Berger piano,
Bjørn Olufsen trommer,
Per Frydenlund/Børre Frydenlund banjo/gitar/vokal,
Svein Aarbostad/Jan Christiansen bass,
Øivind Kvarvåg/Per Borthen trompet,
Peter Opsvik klarinett og saksofon,
Tore Jensen trompet,
Totti Bergh saksofon,
Øistein Isachsen klarinett og saksofon, og
Ola Rønnow/Øivind Fjellheim trombone.

## Referanser
Ulla Trenter

**Ulla Trenter** (født *Anderson* 18. desember 1936 i Stockholm i Sverige, død 23. desember 2019) var en svensk forfatter og oversetter. 

Trenter var autorisert italiensk-oversetter. Hun var politisk aktiv for Centerpartiet.

Hun var gift med krimforfatteren Stieg Trenter (1914–1967). Forfatteren Laura Trenter er deres datter. Hun ble gift med Stieg Trenter i 1960, og skal ha hatt et nært samarbeide med ektemannen gjennom den siste delen av hans forfatterskap. Selv sier hun at hun «gikk i lære» hos ham fra 1959. Etter ektemannens død fullførte hun hans påbegynte roman *Rosenkavaljeren* (1967) og fortsatte deretter å skrive nye kriminalromaner om hovedpersonen i Stieg Trenters bøker, Harry Friberg. I romanen *Gästen* (1971] giftet hun til og med bort den erklærte ungkaren Friberg til reklamekonsulenten Astrid, noe som ikke ble like godt mottatt av alle hans fans. 

Foruten romanene hadde Trenter en stor produksjon av noveller. Ingen av hennes bøker er oversatt til norsk.

## Bibliografi
* *Rosenkavaljeren* (1967) (påbegynt av Stieg Trenter)
* *Kungens lilla piga* (1968)
* *Påfågeln* (1969)
* *Odjuret* (1970)
* *Gästen* (1971)
* *Skatten* (1972)
* *Kedjan* (1973)
* *Sov i ro* (1974)
* *Tigerhajen* (1975)
* *Drakblodet* (1976) 
* *En gång är ingen gång* (1977)
* *De dödas lott* (1978)
* *Kartan* (1979)
* *Mariefred. Staden, Slottet, Omgivningarna* &ndash; sakprosa (1979) (sammen med Harry Karlsson)
* *Skyddsänglarna* (1980)
* *Roten till det onda* (1981)
* *Döda rummet* (1982)
* *Rika barn leka häst* (1983)
* *Grodmuggen* (1984)
* *Som man bäddar* (1985)
* *Värsta möjliga tystnad* (1986)
* *En död liten stuga* (1987)
* *Döden i rikssalen* (1988)
* *De röda cirklarna* (1989)
* *Sköna juveler* (1991)
* *Lustmord* &ndash; novellesamling (1999) (sammen med Inger Jalakas)

## Referanser


## Eksterne lenker
* 
*  Föreningen Kriminalförfattare i Stockholm: Ulla Trenter
*  Britt Schölin: Intervju med Ulla Trenter
77 (tall)

**77** (**syttisju**, også skrevet *syvogsytti* på riksmål) er det naturlige tallet som kommer etter 76 og kommer før 78.

77 er et oddetall.

77 er atomnummeret til iridium.

77 er LXXVII i romertall.

77 er sammensatt av sju tiere og sju enere.
85 (tall)

**85** (**åttifem**, også skrevet *femogåtti* på riksmål) er det naturlige tallet som kommer etter 84 og kommer før 86.

85 er et oddetall.

85 er atomnummeret til astat.

85 er LXXXV i romertall.
Jazzin’ Babies

**Jazzin' Babies** (etablert i Oslo i 2003) er et norsk jazzorkester, innen tradisjonell new orleans jazz.  Det består av Erik Eilertsen trompet. Lars Frank klarinett og saksofon, Kristoffer Kompen trombone , Kjetil Lønborg Jensen trommer (til 2007) Terje Engen fra 2007, Torbjørn Kristiansen banjo og gitar, Jermund A. Kristiansen bass og Torgeir Koppang piano.  Orkesteret har blitt til gjennom Oslo Jazzfestivals flerårige prosjekt «Ungdom og jazz». De har gitt ut  *Up and go* (2004) og *Rag'n Roll* (2006) og "Live In Holland" i 2008 med Per Frydenlund (født 1958) på trommer på det nedlagte plateselskapet Herman Records i Trondheim. De var aktive så sent som i 2016.

## Eksterne lenker
* 
*
Sirevåg

**Sirevåg** er et tettsted i Hå kommune på Jæren i Rogaland. Tettstedet har  innbyggere per 1. januar , og ligger omtrent åtte kilometer sør for Brusand. Kommunesenteret Varhaug ligger ca. 22 kilometer nord for Sirevåg. Jærbanen har stopp her. Sirevåg er en kystbygd.

## Næringsliv
Sirevåg har en butikk, et bakeri, en fiskebutikk og en fiskeleverandør og Felleskjøpet har bygget et mellomlager for kunstgjødsel. Kaien har et fiskemottak, foruten rekepillingsbedriften Finny Sirevaag, fryselager og isfabrikk. En hermetikkfabrikk ligger der, tilhørende Norsk Dyremat A/S.

## Sirevågs «kongekai»
Sirevåg fikk sin første offentlige kai i 1916. Før da hadde de kun hatt bratte fjellvegger. Det var på det vis en helt vanlig fjellside ble kalt kongebrygga etter at kongen i 1685 og 1733 besøkte Sirevåg. Det siste kongebesøket var 5. juni 1995, da kongen var der for å se Ogna kirke som er fra 1200-tallet.

## Tyskerhulene i Vedafjellet
Da de første tyske okkupantene kom til Jæren tidlig i 1941 satte de ut vakthold rundt havnområdet. Sommeren 1943 sto en festning ferdig på Vedafjellet med fire kanoner, flere luftvernkanoner, panservernkanon, maskingevær, flammekastere, skyttergraver og brakker. De bygget festningen for å forhindre en landgang av de allierte. 

## Referanser
Michael Nesmith

**Robert Michael Nesmith** (1942–2021) var en amerikansk sanger, låtskriver, gitarist og skuespiller, best kjent som et av medlemmene i popgruppen The Monkees.

## Diskografi

* *Wichita Train Whistle Sings* (1968) 
* *Magnetic South* (1970)
* *Loose Salute* (1970)
* *Nevada Fighter* (1971)
* *Tantamount to Treason* (1972)
* *And the Hits Just Keep on Comin' * (1972)
* *Pretty Much Your Standard Ranch Stash* (1973)
* *The Prison* (1974)
* *From a Radio Engine to the Photon Wing* (1977)
* *Live at the Palais* (1978) (live)
* *Infinite Rider on the Big Dogma* (1979) 
* *Newer Stuff* (1981) 
* *Tropical Campfires* (1992)
* *The Garden* (1994)
* *Live at the Britt Festival* (live) (1999)
* *Timerider: The Adventure of Lyle Swann* (2001)
* *The Long Sandy Hair of Neftoon Zamora* (2004) (lydbok)
* *Rays* (2005)

## Bibliografi
* *Long Sandy Hair of Neffton Zamora* (2004)

## Referanser


## Eksterne lenker
* 
* 
*
Stokstad/Jensen Trad.Band

**Stokstad/Jensen Trad.Band** (etablert 1962 i Oslo) er et norsk jazzorkester, kjent for å spille tradisjonell New Orleans-inspirert jazz.  

Orkesterets opprinnelige besetning var Bjørn Stokstad klarinett, Tore Jensen trompet, Ivar Hagen banjo, Kjell Haugen trombone, Jan Horne trommer og Bjørn Willy Mortensen bass.  De opptrådte på Moldejazz 1963 og 1966. De ga ut en serie plater på 70-tallet. På Mississippi spilte de  *[[Ja vi elsker]]* ombord på en hjuldamper, idet knarren Saga Siglar ankom verdensutstillingen 1984 i New Orleans. Orkestret mottok telegram fra Ronald Reagan og ble æresborgere av byen. Så var gruppen lite aktiv fra 1985 inntil 2000 da de gjenopptak utgivelsene. Besetningen har tidvis hatt innslag av Svein Gusrud bass og Bjørn Krokfoss trommer, samt Børre Frydenlund eller Jon Ivar Hagen på banjo. De gir fremdeles konserter i 2010.
## Utmerkelser
*Spellemannprisen 1974 for *Mer glajazz*
*Æresborgere av New Orleans i 1984
## Utgivelser
**[[Glajazz]]* (1973), 
**[[Mer glajazz]]* (1974) som ga Spellemannprisen 1974 i klassen jazz,
**[[Nye gamle]]* (1975), 
**[[Blanda drops]]* (1977), 
**[[Selvskrevet]]* (1978) 
**[[Kraftjazz]]* (1982).  
**[[The Originals-1974]]* (Herman Records, 2000) med Laila Dalseth og Wild Bill Davison
**[[At the Jazz Band Ball]]* (Herman Records, 2002)

## Referanser


## Eksterne lenker
*
Kåre Nymark

**Kåre Nymark jr.** (født 22. juli 1974 i Langevåg) er en norsk jazzmusiker (trompet) og komponist, utdannet ved Toneheim folkehøgskole (1993–94) og Norges musikkhøgskole og kjent fra Ytre Suløens Jass-ensemble (1992 – desember 2010).

Hans eget «Nymark Collective» innbefatter Mats Eilertsen (bass), Kenneth Ekornes (trommer) og Tord Gustavsen (piano). Kvartetten har gitt ut *First meeting* (2000) og *Contemporary tradition* (2002), begge på Sonor Records. Sistnevnte var bestillingsverk til Oslo jazzfestival 2001.  Nymark har også flere utgivelser med sekstetten Funky Butt, samt turnert med Rikskonsertene (barneforestillingen *Gumbo*).

## Referanser


## Eksterne lenker
* 
*  Nymark Collectives webside på www.tordg.no
Peter Tork

**Peter Tork** (født **Peter Halsten Thorkelson**; 13. februar 1942 i Washington D.C. død 21. februar 2019 i Mansfield i Connecticut) var en amerikansk sanger, gitarist, pianist og skuespiller kjent som et av de fire medlemmene i The Monkees (1966–68).

## Liv og virke
### Bakgrunn
Peter Tork var sønn av Virginia Hope (født Straus) og Halsten John Thorkelson, professor i sosialøkonomi. Peters farfar Halsten Joseph Thorkelson 1875–1953 var av norsk avstamning; hans far var fra Vespestad i Finnås, Hordaland og hans mor fra Eggen i Tylldal, Hedemark. Peters mor var halvt jødisk og halvt irsk.

Etter avsluttet High School i Storrs i Connecticut, gikk han en stund på Carleton College i Minnesota, men flyttet til New York City før han ble ferdig. I New York opptrådte han som folkemusiker i Greenwich Village.

### The Monkees
Han flyttet til California og ble i 1965 med i The Monkees hvor han spilte bassgitar og keyboard samt bidro med vokal frem til 1969. The Monkees ble etablert på initiativ av TV-produsentene Bert Schneider og Bob Rafelson i selskapet NBC.
 
I perioden 12. september 1966 til 19. august 1968 ble det sendt i alt 58 episoder, hver på 25 minutter i USA.

Etter TV-serien spilte gruppa inn filmen *[[Head]]*. Deretter ble «TV-spesialen» *33 1/3 Revolutions Per Monkee* laget i 1969. Etter dette sluttet Tork i gruppa. 

### Etter The Monkees
Tork trakk seg tilbake fra underholdningsverdenen og underviste blant annet ved en high school i Santa Monica. Han slet med penge-, alkohol- og narkotikaproblemer og satt i 1972 en kort periode også i fengsel på grunn av besittelse av hasj.

I 2009 ble Tork diagnostisert med en svært sjelden form for kreft i tungen – adenoid cystisk karsinom. Han ble operert og gjennomgikk strålebehandling. Han døde av kreft 21. februar 2019 i et familiehjem i Connecticut.

## Diskografi
* *Stranger Things Have Happened* (1994)
* *Two Man Band* (sammen med James Lee Stanley) (1996) 
* *Once Again* (sammen med James Lee Stanley) (2001)
* *Saved By The Blues* (med gruppen *Shoe Suede Blues*)

## Referanser


## Eksterne lenker
* 
* 
* 
*  Peter Tork, endearingly offbeat bassist and singer in the Monkees, dies at 77 – Nekrolog hos *[[The Washington Post]]*
Davy Jones (artist)

**David Thomas «Davy» Jones** (født 30. desember 1945 i Manchester i England, død 29. februar 2012 i Stuart i Florida i USA) var en engelsk sanger og skuespiller. 

Han var mest kjent som en av de fire medlemmene i popgruppen *[[The Monkees]]* (1966&ndash;70).

## Diskografi
* *Davy Jones* (1965) 
* *Davy Jones* (1971) 
* *Sings The Best Of The Monkees* (198?)
* *It's Christmas Time Again* (1997)
* *Just Me* (2001)

### Singler solgt i Norge
* 1967:	"Maybe It's Because I'm A Londoner" / "Put Me Amongst The Girl" - PYE 7N 318	
* 1967:	"It Ain't Me Babe" / "Baby It's Me" - PYE 7N 17302
* 1967:	"Dream Girl" / "Theme for a New Love" - PYE 7N 17380


Fil:David Jones 1965.JPG|Jones på et promobilde fra 1965 for sin single «What Are We Going to Do?»
Fil:Davy Jones Maureen McCormick Brady Bunch 1971.JPG| Davy Jones med Maureen McCormick i 1971


## Referanser


## Eksterne lenker
* 
* 
* 
* Siste offentlig opptreden 16. juni 2011, med The Monkees
Bakken (Skien)

**Bakken** er en bydel i Skien. Bydelen er karakterisert av arbeiderhus i empire- og sveitserstil fra 1840-50-årene. Denne bydelen var tidligere kjent for et sterkt arbeidermiljø, samt den lokalt så kjente Bakkerampen. Også skiensklubben Skiens Grane, stiftet i 1911, har sterke røtter og tradisjoner i denne delen av Skien.

Bydelen ble heldigvis ikke ødelagt av de store bybrannene i 1777, 1854 og 1886. 
Bakken har med sin lave beliggenhet ofte blitt rammet av flommer, hele bydelen sto således under vann ved storflommen i 1927. 

*Bakkestranda* langs Hjellevannet og Farelva danner et stort friområde med badeplass. Bakkestranda er et opparbeidet friluftsområdet like utenfor Skien sentrum og Bakken ved Hjellevannet og er blitt en av Skiens grønne perler. Inntil Bakkestranda ligger et harmonisk bygningsmiljø med mange rehabiliterte trehus og også i de senere år ny bebyggelse.
Rogers County

**Rogers County** er et fylke i den amerikanske delstaten Oklahoma. Det ligger i den nordøstlige delen av staten og det grenser mot Nowata County i nord, Craig County i nordøst, Mayes County i øst, Wagoner County i sør, Tulsa County i sørvest og mot Washington County i nordvest.

Rogers Countys totale areal er  km² hvorav 95 km² er vann. I 2010 hadde fylket  innbyggere og administrasjonssenteret ligger i byen Claremore. 

I fylket ligger Northeastern gasskraftverk, som eies av delstaten.

## Befolkningsutvikling

## Referanser


## Eksterne lenker
*
Presse- und Informationsamt der Bundesregierung

**Presse- und Informationsamt der Bundesregierung**, kort **Bundespresseamt**, er den tyske føderale regjeringens presse- og informasjonskontor. Det har sete i Berlin og Bonn, og er direkte underordnet forbundskansleren. Kontoret ledes i regelen av en regjeringstalsmann med rang som statssekretær. Kontoret har også blitt ledet av føderale ministre for særlige oppgaver.

## Historie

Presse- und Informationsamt der Bundesregierung ble grunnlagt av Konrad Adenauer, og orienterte seg mot organisasjonsformene under Weimarrepublikken. Adenauer ønsket ikke bare en presseavdeling i kanslerkontoret, men en egen organisasjon.

## Oppgaver
 

Presse- und Informationsamt der Bundesregierung har to hovedoppgaver. For det første informerer det borgere og medier om den føderale regjeringens politikk. For det andre informerer det den føderale regjeringen, Forbundsdagen, kansleren og presidenten og deres medarbeidere om nyheter i Tyskland og utlandet.

## Bygninger

*Berlin**:** Setet i Berlin er det tidligere *Reichspostscheckamt* i Dorotheenstraße (regjeringskvartalet). Det er blitt utvidet med et tidligere kontorbygg og et nybygg som er integrert i bygningskomplekset. Bygningene ligger ved bredden av Spree

*Bonn**:** Setet i Bonn ble bygget mellom 1954 og 1956 og ligger i Welckerstraße 11. Det ligger i midten av regjeringskvartalet, i umiddelbar nærhet av Palais Schaumburg, kanslerens residens i Bonn. Det arbeider ca. 120 medarbeidere der. I de siste årene er bygningene ombygget for 10 millioner euro. Frem til den føderale regjeringen flyttet til Berlin i 1999, hadde Bundespresseamt sin hovedvirksomhet i Welckerstraße.

## Sjefer for Bundespresseamt og talsmenn for den føderale regjeringen

## Referanser
Gamereactor

***Gamereactor*** (**GR**) er Skandinavias største spillmagasin om videospill. Magasinet var opprinnelig et skandinavisk samarbeid mellom Norge, Sverige og Danmark, men finnes også nå også i Finland, Tyskland, Italia, Spania, og også i en internasjonalt, engelskspråklig utgave. Første nummer kom ut i Danmark i 1999 og senere kom bladet også ut i Norge, Sverige og Finland. Bladet kan fås gratis hos de fleste spillbutikker, men det går også an å abonnere eller laste ned eldre numre som PDF.

1. september 2008 kom også en engelsk versjon av nettsiden. Her blir det, i likhet med de andre nettsidene, publisert nyheter, film- og spillanmeldelser, beta-tester, medlemsanmeldelser, blogger, leserbrev og mye mer. Nå er også en tysk, en italiensk og en spansk nettside oppe og går.

Høsten 2006 fikk internettsiden en seksjon de kalte «GR TV» (Gamereactor TV), som er videosnutter av spillomtaler og forhåndstitter på kommende spill.

Sommeren 2009 kom enda en ny funksjon; «My Live Feed». Dette er en tjeneste som går ut på at man kan poste bilder eller endre sin status ved hjelp av mobiltelefonen, samt lese nyheter og lignende i et mobilvennlig format.

Selve magasinet *Gamereactor* kommer ut en gang i måneden (utenom juli og januar). I bladet testes, i tillegg til videospill, småelektronikk, DVD-film og musikk. Karakterskalaen *Gamereactor* bruker går fra 1–10, der 1 er laveste karakter. Det finnes også et såkalt «Vi elsker deg»-stempel, som brukes til å markere et spill anmelderen likte spesielt godt. Magasinet består av mye av det samme man finner på nettsiden, men med noe eksklusivt stoff.

## Referanser


## Eksterne lenker
*  Magasinets norske nettside